JohanHeinsen/ENO huggingface dataset:
Viborger Samler, 1821-06-11
Løverdagen den 16de Juni førstkommende Formiddag Kl. 10 Slet, bliver, efter vedkommende Panthavers Begjering, paa Viborg Byes Raadhuus, foretaget offentlig Auction over en af Søren Jensen Tydsk til Hersomgaard under 10de Juli 1811 til Viborg Kjøbstads verdslige Overformynderie udstædt, den 12te Februar 1820 til Skomager Peder Ballund Klinge transporteret, Panteobligation, hvorved er givet første Prioritet i 9 Tdr. 7 Skpr. 1 Fdkr. 2 1/2 Alb. Hartkorn af Hersomgaards Hovedgaardstaxt, og hvilken Obligation, efter derpaa skeet Afbetaling, endnu er gieldende for 1816 Rbd. 48 1/4 s. S. V. Conditionerne erfares ved Auctionen og ere forinden til Eftersyn hos Guldsmed Stilling heri Byen. Thi ville de Lysthavende behage at indfinde sig til Tid- og Sted. Viborgs Auctions-Contoir, den 29de Mai 1821. J Auctionsdirecteurens Fraværelse R. A. Holm, constitueret.
Viborger Samler, 1821-06-11
Ifølge vedkommende Udlægshavers Forlangende, bliver Gaarden Holmmark i Gjedsted Sogn, Rinds Herred, Viborg Amt, med paastaaende Bygninger, til liggende Hartkorn og Eiendomme, stillet til Bortsælgelse ved 3de Auctioner, Fredagen den 29de Juni, Mandagen den 16de Juli og Onsdagen den 1ste August næstkommende. Gaarden der staaer for Hartkorn 8 Tdr. Skpr. - Fdkr. 2/5 Alb har Eiendomme af særdeles got Bonitet, og en bekjendt fortrinlig Leilighed til at græsse Kreaturer, samt betydelig Høebjergning. Gaarden ligger tæt ved Liimfjorden og har beqvem Adgang til Fiskerie; dens Bygninger ere gode og vel vedligeholdte. I Kjøbet følger den nedlagte Vinter= og Vaarlæd, og derefter faldende Grøde. Ved sidste Auction bortsælges tillige Gaardens Besætning af Ind- og Udboe. Auctionen afholdes i Gaarden, hver Dags Formiddag Kl. 11. Saafremt nogenlunde antageligt Bud skeer, bliver Gaarden absolut bortsolgt, og Eiendommene kan i saa Tilfælde tiltrædes ved Approbationen. Liebhaberne indbydes til at give Møde berørte Tider og Sted, hvor Conditionerne bliver bekjendtgjorte. Hobroe, den 5te Juni 1821. Jansen, Auctionsforvalter.
Viborger Samler, 1821-06-11
Proclama. Kreditorerne i afdøde Holch Richter paa Ørslev closter hans og efterlevende Enkes Fælledsbo indkaldes i Kraft af Placaten af 26de Decbr. 1792, til, inden 12 Ugers Forløb at anmelde og bevise deres Fordringer. Fiends Nørlyng Herredsfogderie i Viborg, den 4de Rbd. Juni 1821.
Viborger Samler, 1821-06-13
Udenlandske Efterretninger.
Viborger Samler, 1821-06-13
Wien den 30te May. Samtlige Gesandtere og Ministre skulle forlade Constantinopel, da ingen Kristne ere sikkre for Tyrkernes grusomme Forfølgelser. Nærværende Krig i Tyrkiet lader til at blive een af de blodigste i vor Tidsalder, da den ansees for en Religionskrig, Grækerne i Constantinopel vente med Længsel Keiser Alexanders Erklæring over de nye udøvede Grusomheder mod de Kristne. Vanskelig kan man tvivle paa at de forbundne Magter jo vilde være af ganske overeenstemmende Mening i Henseende til Tyrkiet, Ugrundet er det Sagn at man blant den henrettede græske Patriarks Papirer fandt en Brevvexling med en udenlandsk i Grækenland bekjendt, Diplomatiker.
Viborger Samler, 1821-06-13
Til Triest er kommet det græske Manifest til alle curopæiske Hoffer, dat. 6te April og undertegnet af den spartiatiske Overfeldtherre Petros Mauromechaly- og det messeniske Raad i Calamata.
Viborger Samler, 1821-06-13
Siebenbyrgen, den 20de Mai. Ved Patriarken Gregots Henrettelse i Constantinopel vare en utallig Mængde jublende Tyrker tilstæde. Efterat Liget var slæbt igjennem Gaderne under de afskyeligste Forhaanelser, skulle det kastes i Havet. Nogle Grækere lyktes det dog, imod at betale 100,000 Piastre, at afkjøbe Tyrkerne Legemet, der vel blev kastet i Havet og Aftenen men strax opfisket af nogle Skippere, som bragte Liget til Odessa. Man ventede og at bringe de andre 5 henrettede Biskoppers Liig dertil og søger nu den russiske Gouvernør om Tilladelse at jorde dem. Grækerne trøste sig ved at Patriarkens grusomme Henrettelse vil bevæge Servierne til at tage kraftigere Andeel i Opstanden, end hidtil. 16 græske Kirker have Tyrkerne enten nedrevet eller gjort ubrugelige i Hovedstaden og den henrettede Patriarks Palæ er halv nedrevet. Hans Eftermand, Emeny, vil formodentlig have en lignende Skjebne; Tyrkerne have allerede trukket ham ved Skjægget om i Gaa derne, saa at Janitskarerne havde Ondt ved at redde ham.
Viborger Samler, 1821-06-13
Grækerne ruste sig til Søes af alle Kræfter - J Arkipelagus sværme over 100 af deres væbnede Skibe. omkring. 16 store græske Skibe fra Josa og Specia have lagt sig i Nærheden af Dardanellerne og have allerede borttaget 6 franske Skibe ladte med Hvedfra Alexandria for den tyrkiske Regjerings Regning - uagtet at Aly Paska i Ægypten havde ladet en Fregat ledsage dem. Dog lode de Skibene gaae og betalte Fragten.
Viborger Samler, 1821-06-13
Fra Varna bekræftes det, at en amerikansk Eskadre har ovet Fjendtligheder mod tyrkiske Skibe og ved sin blotte Nærværelse hjulpet Grækerne paa Øerne til at fremme deres Hensigter. Amerikanerne have og fyret Glædesskud, da Morea veftiede sig. J Jassy er endnu ingen tyrkisk Besætning, uagtet Paska Jbrail med omtrent 10000 Mand efter mange øvede Grusomheder, havde leiret sig ved Galacz.
Viborger Samler, 1821-06-13
Det hedder, at Fyrst Ypsilanii er gaaet over Da nau med 40000 Mand. En forhen værende Kjøbmand Pendedeka sværmer om i Moldau med et andet Korps.
Viborger Samler, 1821-06-13
Krigen i Tyrkiet. Tyrkernes Raserie imod Grækerne gaaer saavidt, at selv de Kristne Gesandtskaber fornærmes og ere i Fare for Overfald. En Hob Tyrker, der opsøgte Græker for at myrde dem, indfandt sig nylig for den Russiske Gesandt Baron Strogonoffs Hotel Pera og forlangte en græsk Familie udleveret, som han havde optaget i sit Hotel - da Baronen afslog det, gjorde de Anstalter til at storme Huset. Gesandten begav sig med sit hele Følge paa Altaner og lod dem ved Tolken erklære: at han ville ansee enhver Voldsomhed som en Opfordring til Krig imod den Russiske Keiser og tage sine Forholdsregler derefter. Denne Trudsel virkede og Tyrkerne bleve rolige.
Viborger Samler, 1821-06-13
Oprøret paa Candia skal især være fremmet at en Græker hvis Datter den tyrkiske Aga havde ladet bortføre til sit Seral.
Viborger Samler, 1821-06-13
En engelsk Oberst, som var Øievidne til Fægtningen mellem Grækerne og Tyrkerne ved Anapli, siger at Grækerne fægtede tappert og viste sig som gode Taktikere. Ved Patrasso fægtede Grækerne og tappert den 14de April. Om Natten kom fra Lepanto 500 Tyrker ubemærket i Land til Forstærkning - Men de Janitskarerne strax begyndte at stikke Forstaden Vlateros Huse i Brand, mærkede Grækerne dem snart og slog de halve ihiel; Resten flygtede til Kastellet Patras, som Tyrkerne havde inde.
Viborger Samler, 1821-06-13
Natten til den 26de April bleve 5000 Janitskarer indskibede ved Tofana for at gaae til Warna. Ved Udfarten plyndrede og brændte de baade Tyrkernes og Grækernes Huse uden Forskiel. De plyndrede og den spanske Gesandts Hotel og gjennemborede med Kugler det russiske Flag, som hængte over Baron Strogonofs Hotel. 2 Russer og 2 Spanier omkom i denne Tummel.
Viborger Samler, 1821-06-13
Paa Kysten af Lille-Asien ere udbrudte flere Opstande mod Tyrkerne. J Smyrna er man meget bekymret for de udenlandske Handelshuse. Grækerne have forladt Staden og ere flygtede til Bjergene - Tyrkerne have stukket Jodernes store Basar ibrand Denne vidtløftige Bygning brændte i 2 Dage. Ti Trøst for de europæiske Kjøbmænd ligge der 3 franske Fregatter paa Rheden, der modtager dem, som ikke troe sig sikkre i Staden. Den franske Consul David har faaet Forsikkring og Regjeringens Beskyttelse for Frankerne. Paa Øen Cypern der hidtil var rolig, er nu og stor Gjæring - Paa Morea ledes Grækerne af 2 duelige franske Artilleriofficeret - Enhver Soldat, som ikke er Tyrk, taget Grækernes Parti - J Constantinopel er stor Forvirring; det tyrkiske Ministerium er mestendeels afsat. Den 79 Aars gamle Aly, Paska af Janina, er saa virksom, som en ung Mand. Han giver alle sine Skatte til Grækernes Bevæbning og har foræret dem 60,000 Flinter. I Grækernes Øine er har en Profet ligesaa god for dem som Mahomed for Tyrkerne. Han kalder sig med det kristne Navn Konstantin, med Tilnavn Cara Aly (den af Tyrkerne forbandede) og man antager for Vished. at Aly i mange Aar i Stilhed har havt den Plan for, at styrte det tyrkiske Herredømme.
Viborger Samler, 1821-06-13
Man anslaaer den tyrkiske Krigsmagt til 226000 Mand Infanteri og 1720000 Md. Rytteri.
Viborger Samler, 1821-06-13
Blandede Efterretninger. Pøhlen. Man siger de Pohlske Tropper hav faaet Ordre at marschere til Grændsen af Tyrkiet, De fra Petersborg afgaaede Garderegimenter skulle derimod forblive i Pohlen.
Viborger Samler, 1821-06-13
Paris. Det skal fra den tyrkiske Regjerings Side være de fremmede Gesandtere formeent, at erholde Reisepasse.
Viborger Samler, 1821-06-13
Den bekjendte General Frition er død i Paris 70 Aar gl., efter at have tjent i Armeen i 50 Aar.
Viborger Samler, 1821-06-13
Fra Laybach er en Mængde Papirer, Frankerig vedkommende, som efter Fægtningen ved Novarra fandtes i Greverne St. Marsans og Leves Vogne, ankomne til Paris.
Viborger Samler, 1821-06-13
Grev Lavalette som har opholdt sig i Augsburg, siden hans Kone udfriede ham, skal nu være benaadet og have faaet Tilladelse at vende hiem til Frankrig, London. Markfrugterne og Kornet har taget megen Skade af Nattefrosten - Fra Sydamerikshar man den, dog ikke ganske visse Tidende, at Admiral Cochrane og General St. Martin have erobret Lima efter en haard Modstand i hvilken 2 af Cochranes Fregatter bleve boerede i Grund. Seierherrerne skal have faaet store Skatte Fra Helene berettes at Bonaparte har forlangt en Samtal med Gouverneur Lowe, som i mange Tider ikke var Tilfældet.
Viborger Samler, 1821-06-13
Ved et Barselgilde i Engelland tog nylig en af Fadderne følgende tarvelige lille Maaltid til sig: 1 Pd. Lax med Æblesauce 1 1/2 Pd. Boesteg (Rostberf. med Blomkaal til, to Gaaselaar og to Kalkunvinger tilligemed 15 Kartofler, 4 Stkr. Dueposter med Østerssause, to Pd. Budding med 3 Skaale Gelee Brød, Ost, Sellerie og Tvebak, tilsammen henved 3 Pd., 3 Kruse Porter, to Flasker Medoe, to Flasker Madera, 1/2 Flaske Beresviin, 1/2 Flaske Maraskin, og - til at jævne disse forskjellige Ting med hinanden - 3 Skeefulde Maveelixir. Da Man, efter Skik og Brug ved slige Leiligheder, sad temmelig længe tilbord, blev den gode Mand igjen sulten henimod Midnat og tog endnu før han lagde sig tilsengs, 1 1/2 Pd. Brød og Ost samt 2 Flasker Portviin til sig.
Viborger Samler, 1821-06-13
Da Shakespear engang bivaanede Forestillingen af sit Skuespil Richard den Tredie, saae han en Skuespiller tale meget ivrig og kjærligt med et ungt, meget smukt Fruentimmer. Han nærmede sig uformærkt og hørte Pigen sige: "Bank Kl. 10 tre Gange paa Døren og naar jeg spørger: hvem er det: saa skal Du svare Richard den Tredie." Shakespeate, der som Digterne i Almindelighed ingen Haver var af Fruentimmer, indstilte sig et Qvarteerstid for paa Stevnestedet, gav det aftalte Tegn, og Svar, blev indladt og var ogsaa, da Feiltagelsen blev opdaget, lykkelig net til at stille den Skjønnes Vrede. Til den bestemte Tid indfandt den rette Elsker sig. Shakespeare aabnede Vinduet og hvidskede, hvem er det: "Richard den Tredie, var Svaret. Richard, gientog Digteren, kommer for sildig; Vilhelm Erobreren har allerede besat Fæstningen.
Viborger Samler, 1821-06-13
De nordamericanske Fristater lade adskillige Orlogskibe krydse i Sydhavet for at beskytte deres Handel. - Ved Richmand i Virginien faldt den 9de April dyb Snee; ved Wilmington i Nord carolina bleve alle Træe og Havefrugter ødelagte ved Kulde i Slutningen af Marts, og paa AmeliØen ved Florida fros det endnu den 19de Marts. Hvilket de ældste Folk ikke kan mindes.
Viborger Samler, 1821-06-13
Norge. Ogsaa Laugthinget har nu decidere Sagen angaaende den norske Adel, og afskaffet al Arveadel i Norge for Fremtiden. De nulevende Adelige beholde for sig og Børn deres Privelegiersaanærsom Jurisdiktionen, Patronatsretten &c. Den 14de Mai blev en Kommission udnævnt, som under Krigsraad Flors Anførsel skal overbringe Regjeringen denne Beslutning.
Viborger Samler, 1821-06-13
General von Schmettau, Storkors af Dannebrogsordenen er afgaaet ved Døden i Tronhjem Mellem Trondhiem og Stockholm indrettes en Post, der skal gaae over Røraas og gjennem Herjedalen.
Viborger Samler, 1821-06-13
Over-Auditeur Som er dømt i 40 Specier Mulct for sine Udladelser mod Lieutn. Schrøder. Det norske Nationalblad maa nu ikke meere forsendes med svenske Poster, fordi de sidste Nummere have indeholdt heftige Udfald mod de Storthingsmænd, der have yttret sig om Adelen og Liqvidationen med Danmark i en anden Tone, end det holdt for den tigtige.
Viborger Samler, 1821-06-13
Jndenlandske Tidender. Kjøbenhavns Børs-Cours den 8de Junii. Hamborg 2 M. 261, a vista 264. Specier 262. - Specier solgtes til 15 Mk. 12 s. Obligationer (med Renter fra 11te Decbr. 1820) 73 1/2. Nationalbank Obligationer (af Laanet den 4de Februar 1820) 90 Rbdlr. rede Sølv (uden Renter) eller 118 Rbdl. Sedler pr. 100 Rbd. r. Sølv. Disconto 6 pCt.
Viborger Samler, 1821-06-13
Den 5te Juni Kl. 5 Slet, reiste Hs. Majestæt, Kongen til Helsingøer for Selv at holde Special revue over det der garnisonerende Kronens Regiment, og efter at denne er endt vil Allerhøistsamme besee Cronborg Fæstning og de der anlagte nye Værker.
Viborger Samler, 1821-06-13
Samme Aften indtraf Hs. Kongel. Majestæt igjen i Hovedstaden.
Viborger Samler, 1821-06-13
To 13aarige Tvillinger, Jomfruerne Lethanker fra Stockholm, ere ankomne til Kiøbenhavn, og agte med det første at give en Vocal- og Jnstrumentalconcert paa Hoftheatret.
Viborger Samler, 1821-06-13
Dersom nogen Hovedgaardseier i Jylland eller Fyen maatte ønske at bortforpagte sine Jorder til Landbrugere fra Holsteen, da opgives de omtrentlige Conditioner i portofrie Breve til Schougaard i Veile, som giver nærmere Anviisning.
Viborger Samler, 1821-06-13
I Odense Adresseavis læses: Da jeg nu haver ophørt med Patienten Morten Christian Olsens Kuur i Bullerup, saa troer jeg af det Foregaaende, at skylde det Offentlige Underretning om hans nærværende Tilstand som er følgende: De krampagtige Tilfælde ere ganske ophørte han kan nu spise og drikke uden Besvær, kan fuldkommen høre og see og begynde at gaae ved Krykker; med Udtalen gaaer det endnu noget besværligt, dog er han istand til med en svag Lod at forelæse nogle Linier i hvilken Bog Man giver ham i Haanden. Jeg haver derfor nu det Haab, at han ved Naturens egne Kræfter vil blive fuldkommen restitueret. Kjerteminde d. 2 Juni 1821. K. G. Harder, Distriktslæge.
Viborger Samler, 1821-06-13
Ledige Embeder. 2det Assessorat ved den Kongelige Landsoverret paa Island.
Viborger Samler, 1821-06-13
Befordringer og Afgang. Under det danske Cancellie: Den 23de Mai er Sognepræst for Tømmerbye og Lill Menigheder i Aalborg Stift, E. Nyboe, beskikket til Sognepræst for Tæbring, Outrup og Rachebye Menigheder i samme Stift; Sognepræst for Branderup Menighed i Ribe Stift, P. Sørensen, til Sognepræst for Guldager Menighed i samme Stift; Pastor vicarius til Traneberg. Menighed paa Samsøe, C. C. Plesner, til Sognepræst for Engom Menighed i Aarhuus Stift; ordineret Catechet og Lærer ved Døvstumme Jnstitutet i Kjøbenhavn, A. L. Schram, til Sognepræst for Sejerøe Menighed under Sjællands Stift; residerende Capellan i Nykjøbing paa Morsøe, J. S. Bosserup, til Sognepræst for Helgenæs Menighed i Aarhuus Stift; personel Capellan for Søllerød Menighed, C. F. Heerford, til Sognepræst for Skjoldborg og Kallerup Menigheder i Aalborg Stift; personel Capellan for Tølløse og Aagerup Menigheder i Sjælland, H. Wiinholt, til Sognepræst for Falslev Menighed i Aarhuus Stift. Den 30te, Dr. Med. Physicus paa Thorseng, C. F. S. E. Evild, udnævnt til virkelig Cancellieraad; Lands Overrets samt Hof og Stadsrets Procurator P. G. H. L. Salicath, beskikket til Advocat i Høiesteret; Amtsforvalter i Ærgeskjøbing A. V. L. Setzer til tillige at være Kirkeinspecteur paa Ærøe.
Viborger Samler, 1821-06-13
Under Rentekammeret: Den 5te May er Bye og Raadstueskriver i Ribe Kjøbsted samt Landvæsens Commissair i Ribe Amt, P. R. Steenstrup udnævnt til virkelig Kammerraad. Den 24de, Kongelig dansk Agent og Generalconsul i Constantinopel Baron C. de Hübsch til Kammerjunker. Den 29de, Møller Smith i Lands leds Mølle efter sit Ønske, entlediget fra at være Medlem af Tiende-Commissionen for Møen; Stiftslandinspecteuren for Lolland og Falster samt Møen, Ritmester N. Fries, og Byefogden i Stege, Politierets Assessor C. H. L. Meincke, udnævnte til Medlemmeaf 5 meldte Commission; Vexeleer S. W. Heilbuth til Hofs Pleer.
Viborger Samler, 1821-06-13
Under General-Toldkammer- og CommerceCollegiet: Den 29de Mai er Grosserer N. B. Perch beskikket til Vare- og Vexel=Mægler i Kjøbenhavn. Den 31te, Grosserer M. Friedlænder til Vexel=Mægler sammesteds.
Viborger Samler, 1821-06-13
Døde. Kiøbenhavn; Etatsraad O. Warberg.
Viborger Samler, 1821-06-13
Ridder af Dannebrogen, Directeur ved Myndten og Nationalbanken 61 Aar; Copiist ved Magistraturen, Gustav Michaelsen; Major v. Fieldsted; Commandeurkapitain A. H. Stibolt, 82 Aar; Skibskapitain Philip Ernsk Rechoff, 49 Aar. Loyetofte: Krigsraad Fr. Hans Rummelhoff. Roeskilde: Enkemad. Anne Kirstine Brønniche, fød Schjødt, 85 Aar. Marienlyst ved Vordingborg: Enkefrue Justitsraadinde Tabitha Munk, fød Ostenfeldt, 71 Aar; Nakskou; Enkemad. M. C. Holm, fød Thorsen. Smidstrup Sognepræst for Smidstrup og Skiærup, Provst Peder Damgaard Høst, (død i Odense) 49 Aar. Donsgaard ved Kolding: Enkemad. Sidsel Barfoed, fød Flensburg, 63 Aar. Varde: Fr. Tranberg. Randers: Bagermester Jochum Stilling, 34 Aar.
Viborger Samler, 1821-06-13
Copulerede i Heilskou Præstegaard den 1ste Juni : Hr. Kjøbmand Magnus Akkermann fra Aalborg og Enkemadame Maria Cathrine Akkermann, fød Assens.
Viborger Samler, 1821-06-13
Bekjendtgjørelser.
Viborger Samler, 1821-06-13
Auction. Løverdagen den 16de dennes, Eftermiddag Kl. 7 Slet, bliver, efter Vedkommendes Begjæring, paa Viborg Byes Raadstue foretaget offentlig Auction over en af Kludesamler Christen Friis i Viborg til Kjøbmand N.C. Baadsgaard sammesteds under 6te Januar 181, udstædt, den 12te Februar 1817 tinglæst, Panteobligation, stor 325 Rbd. N. V., hvorved er givet 1ste Prioritet i Debitors Huus med Haugeplads, beliggende i Nedergaden der i Byen. Conditionerne erfares ved Auctionen og ere forinden til Eftersyn hos Landsoverretsprocurator N. Lykke deri Byen. Thi ville de Lysthavende behage at indfinde sig til Tid og Sted. Viborgs Auctions-Contoir, den 12te Juni 1821. J Auctions-Directeurens Fraværelse. R A. Holm, constt.
Viborger Samler, 1821-06-13
J min iboende Gaard, i Nærheden af Torvet kan 4 a 6 Værelser i anstundende Termin faaes til Leie, Viborg, den 7de Junii 1821. Heltt.
Viborger Samler, 1821-06-13
Licitation. Løverdagen den 16de dennes Eftermiddag Kl. 3 Slet bliver paa Viborg Byes Raadstue foretaget Licitation over endeel Muurarbeide ved den lærde Skole heri Byen. Conditionerne og Overslaget blive bekjendtgjorte ved Auctionen og ere forinden til Eftersyn her paa Contoiret. Thi ville de Lysthavende behage at indfinde sig til Ti og Sted. Viborg Auctions-Contoir, den 7de Junii 1821. J Auctions-Directeurens Fraværelse R. A. Holm, constitueret.
Viborger Samler, 1821-06-13
Onsdagen den 27de d. M. Kl. 10 Formiddag bliver paa Viborg Raadstue foretaget Auction over 2de over Jens Jørgen Bonne paa Sophienlund i Hjerm erhvervede Namskomme nemligen: - den Ene, tilhørende Dødsboet efter Madamme Bonne paa Lerkenborg, opsagt ved Hjerm Ginding Herreders Ret den 23de April 1819, for Kapital 1400 Rbd. Sedler med lovlige Renter fra 12te August 1818, og Procesomkostninger 6 Rbd. Sølv. - den Anden, tilhørende Dødsboet efter Holch Richter paa Ørslevkloster, afsagt ved samme Ret den 21de April 1820. for Kapital 540 Rbd. Sedler, med lovlige Renter fra 27de August 1819, og Procesomkostninger 25 Rbd. Sølv. Fjends, Nørlyng Herredsfogderi i Viborg, den 6te Rod. Juni 1821.
Viborger Samler, 1821-06-13
Jfølge vedkommende Udlægshavers Forlangende, bliver Gaarden Holmmark i Gjedsted Sogn, Rinds Herred, Viborg Amt, med paastaaende Bygninger, li liggende Hartkorn og Eiendomme, stillet til Bortsælgelse ved 3de Auctioner, Fredagen den 29de Juni, Mandagen den 16de Juli og Onsdagen den 1ste August næstkommende. Gaarden der staaer for Hartkorn 8 Tdr. 5 Skpr. - Fdkr. 3/5 Alb., har Eiendomme af særdeles godt Bonitet, og en bekjendt fortrinlig Leilighed til at græsse Kreaturer, samt betydelig Høebjergning. Gaarden ligger tæt ved Liimfjorden og har beqvem Adgang til Fiskerie; dens Bygninger ere gode og vel vedligeholdte. I Kjøbet følger den nedlagte Vinter= og Vaarlæd, og derefter faldende Grøre. Ved sidste Auction bortsælges tillige Gaardens Besætning af Ind- og Udboe. Auctionen afholdes i Gaarden, hver Dags Formiddag Kl. 11. Saafremt nogenlunde antageligt Bud skeer, bliver Gaarden absolut bortsolgt, og Eiendommene kan i saa Tilfælde tiltrædes ved Approbationen. Liebhaberne indbydes til at give Møde berørte Tider og Sted, hvor Conditionerne bliver bekjendtgjorte. Hobroe, den 5te Juni 1821. Jansen, Auctionsforvalter.
Viborger Samler, 1821-06-13
J min iboende Gaard paa Hjørnet af Mogens Gade og Nyetorvgyden, ere 6 smukke Værelser at bekomme til Leie til næstkommende Snapsting for billig Priis Ligeledes kan for heele Aaret faaes enkelte Værelser til Leie, for hvem som ingen Huusholdning fører, fra 1ste November dette Aar, og for om ønskes. I. C. Tetens. Noget om Aarsagerne til Landmandens nærværende Forfatning, med Motto: "Snyder, man Lyset for nær, gaaer det ud, af J. B. SecherKrigsassassor og Medeier af Hovedgaarden Katholm, samt bestandig ordentlig Medlem af det kongel danske Landhuusholdningsselskab; faaes for 4 Mk. 8 s. hos Roedsted & Dous.
Viborger Samler, 1821-06-16
Udenlandske Efterretninger.
Viborger Samler, 1821-06-16
London den 1ste og 4de Junii. Man veed endnu ikke med Vished naar Kronningen skal gaae for sig; den vil i det mindste ikke finde Sted til den førstnævnte Tid; thi i Westminster, Kirken ere endnu ingen Forberedelser at see; Over kammerherren har heller ingen Ordrer udgivet og efterat Hs. Maj. Kongen derom har kundgjort sin Villie, vil det endda medtage nogle Uger inden alt kan være istand - Man bruger den største Sparsommelighed ved de didhørende Arbeider, 22,000 Pd. ere hidtil udgivne; men deraf ere endnu ubrugte Materialier i Behold for 10,000 Pd. Kronningsmantelen er af karmosinrødt Fløil med et 7 Alen langt Slæb, der bæres af 7 Personer. Mantelen er rundt om broderet med Guld, paa samme ere hist og her Roser drøderede med Guld og Fjerbuske med Sølv. Hermelinet hvormed den er forret, er kjøbt i Frankrig og skal for have været bestemt til Kong Ludvig den 18des Kronningsdragt. Underklædningen er ganske overbroderet med Guld og Sølv og saa tung, at Kongen vil under Ceremonien faae en tung Byrde at bære paa. De Kongelige Hertugers Mantler til Kronningen ere og færdige og, skiøndt ikke saa kostbare som Kongens, dog lige saa prægtige at see til.
Viborger Samler, 1821-06-16
Ved Kong Edvard den 1stes Kronning i Aaret 1272. blev forbrugt blandt andet 278 Sider Flesk, 450 Sviin, 440 Oxer, 430 Faar, 13 Geeder og 22600 Høns og Kapuner. Den Skotske Konge Alexander den 3die var og nærværende og blandt andre Forlystelser bleve 500 Heste ladte løs og givet Folket til Priis. Man straffer i denne Tid Flere for Misbrug af Skrivefrihed. Udgiveren af Oppositionsbladet Examiner er for en i Fjor skreven Libel mod Underhuseet dømt til et Aars Tugthuus og Caution paa 1000 Pd. i 3 Aar efter han kommer ud, for hans Skikkelighed - Udgiveren af Western Luminary i Exeter, der i Fjor ved at omtale Dronningen, gjorde en fornærmende og skammelig Reflexion er dømt 8 Maaneder i Tugthuus og til lignende Caution paa 1000 Pd. Denne Mand er 74 Aar gammel og har 12 Børn. Generalfiskalen førte Sagen imod ham i Kongens Navn.